text: [{"text_idx": "#000001", "text": "Vi\u00f0 sigri a\u0301 Makedonia i\u0301 dag, vunnu F\u00f8royar s\u00e6r fimta pla\u0301ssi\u00f0 fyri U19-landsli\u00f0 hja\u0301 kvinnum i\u0301 EM-kappingini, sum hevur veri\u00f0 hildin i\u0301 Litava seinastu dagarnar."}, {"text_idx": "#000002", "text": "Ta\u00f0 var annars Makedonia, sum kom betur fra\u0301 byrjan og leg\u00f0i seg a\u0301 odda vi\u00f0 trimum ma\u0301lum. F\u00f8roysku leikararnir to\u0301ku s\u00e6r um reiggj og i\u0301 13. minutti komu F\u00f8royar uppa\u0301 javnleik 6-6, og byrja\u00f0u so sma\u0301tt at draga fra\u0301. Fyrri ha\u0301lvleikur er nokk best sp\u00e6ldi ha\u0301lvleikur i\u0301 hesi EM-kappingini hja\u0301 f\u00f8roysku U19-kvinnunum. Ha\u0301lvleikstt\u00f8\u00f0an var 16-10 til F\u00f8royar."}, {"text_idx": "#000003", "text": "I\u0301 seinna ha\u0301lvleiki var f\u00f8royska li\u00f0i\u00f0 sum hamskift, ti\u0301 bra\u0301dliga var verjan illa skipa\u00f0 og a\u0301lopssp\u00e6li\u00f0 rigga\u00f0i heldur ikki. Ta\u0301 leikararnir komu til skot, vo\u0301ru t\u00e6r ikki no\u0301g neyvar. Munurin styttist ni\u00f0ur i\u0301 eitt ma\u0301l, men si\u0301\u00f0stu l\u00f8tuna fingu F\u00f8royar tvey skjo\u0301ta\u0301lop, sum avgj\u00f8rdi sigurin."}, {"text_idx": "#000004", "text": "Eitt fimta pla\u0301ss er eitt gott u\u0301rslit, men evnari\u0301ku leikararnir fingu onganti\u0301\u00f0 ta\u00f0 burturu\u0301r sum li\u00f0, sum t\u00e6r annars meistra til vanligt. EM-kappingin hevur to\u0301 uttan iva givi\u00f0 \u00f8llum gentunum go\u0301\u00f0an l\u00e6rdo\u0301m og royndir til framti\u0301\u00f0ina sum A-landsli\u00f0sleikarar."}, {"text_idx": "#000005", "text": "Hesar 16 m\u00f8ta Sv\u00f8ri\u0301ki og I\u0301slandi"}, {"text_idx": "#000007", "text": "Hondbo\u0301ltssambandi\u00f0 og shippingfyrit\u00f8kan Navigare hava longt verandi stu\u00f0ulsavtalu fram til 2026."}, {"text_idx": "#000008", "text": "Neistakvinnur og H71 u\u0301t i\u0301 Europa"}]